NARIADENIE KOMISIE (ES) č. 1011/2004
z 24. mája 2004,
týkajúce sa udeľovania dovozných licencií pre cukor a zmesi cukru a kakaa s kumuláciou pôvodu z AKT/ZKÚ a ES/ZKÚ pre žiadosti predložené v mesiaci máj 2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu (1),
so zreteľom na nariadenie Komisie (ES) č. 192/2002 z 31. januára 2002 (2), ktorým sa stanovujú vykonávacie pravidlá na vydávanie dovozných licencií pre cukor a zmesi cukru a kakaa s kumuláciou pôvodu z AKT/ZKÚ a ES/ZKÚ, najmä na jeho článok 6 odsek 3,
keďže:
(1)
Článok 6 odsek 4 prílohy III rozhodnutia 2001/822/ES pripúšťa kumuláciu pôvodu z AKT/ZKÚ/ES pre produkty uvedené v kapitole 17 a patriace pod kódy KN 1806 10 30 a 1806 10 90 v rozsahu ročného množstva 28 000 ton cukru. Podľa článku 1 odsek 3 nariadenie (ES) č. 2302/2003 z 29. decembra 2003 (3), odlišné od nariadenia (ES) č. 192/2002, ktorým sa stanovujú vykonávacie pravidlá na vydávanie dovozných licencií pre cukor a zmesi cukru a kakaa s kumuláciou pôvodu z AKT/ZKÚ alebo ES/ZKÚ, stanovuje sa disponibilné množstvo na 18 667ton pre žiadosti o licencie, predložené v máji 2004.
(2)
Štátnym orgánom boli predložené žiadosti podľa nariadenia (ES) č. 192/2002 o udelenie dovozných licencií pre celkové množstvo 74 613,612 ton, presahujúce disponibilné množstvo.
(3)
Podľa článku 6 odsek 3 nariadenia (ES) č. 192/2002 je potrebné stanoviť jednotný redukčný koeficient platný pre každú predloženú žiadosť,
PRIJALA TOTO NARIADENIE:
Článok 1
Dovozné licencie na základe žiadostí predložených do 7. mája 2004 v zmysle článku 6 odsek 1 nariadenia (ES) č. 192/2002, sa vydajú do výšky 25,018223 % z požadovaného množstva.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 24. mája 2004